Síl nÁedo Sláine ble svekket av indre splittelse, samtidig som den beslektede klanen Clann Cholmain som var deres naboer i vest vokste i makt. I 743 var det for første gang en konge fra Clann Cholmainn som fikk tittelen konge av Tara, og siden var det ingen konger fra Síl nÁedo Sláine før Congalach Cnogba i 944 (han stammet også fra Clann Cholmainn på morsiden). Fra midten av 700-tallet ble Brega delt i to rivaliserende kongedømmer, Lagore i sør og Cnogba i nord. Den indre splittelsen vedvarte, og dette ble utnyttet av de norrøne som etablerte et selvstendig kongedømme i Dublin og ekspanderte på Bregas bekostning.